ซีไอเอ็มบีไทย โชว์ 9 เดือนกำไรหด
นายสุภัค ศิวะรักษ์ กรรมการผู้จัดการใหญ่ และประธานเจ้าหน้าที่บริหาร ธนาคารซีไอเอ็มบีไทย จำกัด (มหาชน) เปิดเผยว่า ผลการดำเนินงานงวด 9 เดือน ปี 2559 มีกำไรสุทธิ 798 ล้านบาท ปรับตัวลดลงจากช่วงเดียวกันของปีก่อน 48 ล้านบาท หรือ 5.7% หลังจากธนาคารได้มีการกันสำรองหนี้สงสัยจะสูญเพิ่มขึ้น 16.7% ขณะที่รายได้จากการดำเนินงานอยู่ที่ 9,693 ล้านบาท เพิ่มขึ้น 418 ล้านบาท หรือ 4.5% เมื่อเปรียบเทียบกับช่วงเดียวกันปี 2558 สาเหตุหลักเกิดจากการเพิ่มขึ้นของรายได้ดอกเบี้ยสุทธิ 19.1% และรายได้ค่าธรรมเนียมและบริการสุทธิ 8.2% ส่วนรายได้อื่นลดลง 42.7% ทำให้กำไรจากการดำเนินงานก่อนหักหนี้สงสัยจะสูญเพิ่มขึ้น 10.6% เป็นจำนวน 4,382 ล้านบาท,ทั้งนี้เมื่อเปรียบเทียบผลการดำเนินงานงวด 9 เดือนแรกของปี 2559 และปี 2558 รายได้ดอกเบี้ยสุทธิเพิ่มขึ้น 1,178 ล้านบาท หรือ 19.1% เป็นผลจากการลดลงของค่าใช้จ่ายดอกเบี้ย 23.8% รายได้ค่าธรรมเนียมและบริการสุทธิเพิ่มขึ้น 92 ล้านบาท หรือ 8.2% ส่วนใหญ่มาจากการเพิ่มขึ้นของรายได้ธุรกรรมเช่าซื้อและสัญญาเช่าทางการเงิน และรายได้จากการดำเนินงานอื่นลดลง 851 ล้านบาท หรือ 42.7% ขณะที่ค่าใช้จ่ายลดลง 900,000 บาท หรือ 0.02%,สำหรับสินเชื่อสุทธิจากรายได้รอตัดบัญชี รวมเงินให้สินเชื่อซึ่งค้ำประกันโดยธนาคารอื่นและเงินให้สินเชื่อแก่สถาบันการเงิน ของกลุ่มธนาคารอยู่ที่ 205,200 ล้านบาท เพิ่มขึ้น 3.1% เมื่อเทียบกับเงินให้สินเชื่อ ณ วันที่ 31 ธ.ค. 2558 ขณะที่เงินฝากรวมตั๋วแลกเงินหุ้นกู้ และผลิตภัณฑ์ทางการเงินบางประเภทจำนวน 216,700 ล้านบาท ลดลง 0.8% จากสิ้นปี 2558 ส่วนสินเชื่อที่ไม่ก่อให้เกิดรายได้ (เอ็นพีแอล) อยู่ที่ 9,100 ล้านบาท หรือ 4.2% ของสินเชื่อรวม ซึ่งเพิ่มจากสิ้นปี 2558 เอ็นพีแอลอยู่ที่ 3.1% เนื่องจากความสามารถในการชำระหนี้ของลูกหนี้ลดลงอันเกิดจากสภาพแวดล้อมทางเศรษฐกิจโดยรวมยังคงอ่อนแอ.
นายสุภัค ศิวะรักษ์ กรรมการผู้จัดการใหญ่ และประธานเจ้าหน้าที่บริหาร ธนาคารซีไอเอ็มบี ไทย จำกัด (มหาชน) เปิดเผยว่า ผลการดำเนินงานงวด 9 เดือน ปี 2559 มีกำไรสุทธิ 798 ล้านบาท
สุภัค ศิวะรักษ์,กำไรลดลง,ธนาคารซีไอเอ็มบีไทย,ค่าใช้จ่าย,ดอกเบี้ย,ไทยรัฐฉบับพิมพ์,หนังสือพิมพ์ไทยรัฐ